จับตาพรุ่งนี้! 7 หุ้น “โรงไฟฟ้าขยะ” วิ่งคึก หลัง “กพช.” เคาะรับซื้อ 100 MW  
จับตาพรุ่งนี้! 7 หุ้น “โรงไฟฟ้าขยะ” วิ่งคึก หลัง “กพช.” เคาะรับซื้อ 100 เมกะวัตต์ อัตรา 6.08 บาทต่อหน่วย นำทีม ACE-SUPER-PSTC-BWG-TPCH-STPI-ETC
จับตาพรุ่งนี้! 7 หุ้น “โรงไฟฟ้าขยะ” วิ่งคึก หลัง “กพช.” เคาะรับซื้อ 100 เมกะวัตต์ อัตรา 6.08 บาทต่อหน่วย นำทีม ACE-SUPER-PSTC-BWG-TPCH-STPI-ETC
22 มิ.ย. 2565

นายวัฒนพงษ์ คุโรวาท ผู้อำนวยการสำนักงานนโยบายและแผนพลังงาน ในฐานะเลขาคณะกรรมการนโยบายพลังงานแห่งชาติ (กพช.) เปิดเผยว่า วันนี้(22มิ.ย.2565)ที่ประชุม กพช.มีมติเห็นชอบหลักการการรับซื้อไฟฟ้าและอัตรารับซื้อไฟฟ้าจากขยะอุตสาหกรรม ในรูปแบบ Feed-in Tariff (FiT) สำหรับปี 65 ปริมาณ 100 เมกะวัตต์(MW) ในอัตรา 6.08 บาทต่อหน่วย (ไม่รวมอัตรา Fit Premium) สำหรับผู้ผลิตไฟฟ้าขนาดเล็กมาก (VSPP) และกำหนดวันจ่ายไฟฟ้าเข้าระบบเชิงพาณิชย์ (SCOD) ในปี 69
ทั้งนี้ กพช.มอบหมายให้คณะกรรมการกำกับกิจการพลังงาน (กกพ.) ดำเนินการออกระเบียบและประกาศรับซื้อไฟฟ้าจากขยะอุตสาหกรรมในรูปแบบ FiT รวมถึงกำกับดูแลการคัดเลือกให้เป็นไปตามขั้นตอน หากจำเป็นต้องมีการปรุบปรุงเงื่อนไขต่างๆ (ยกเว้นอัตรารับซื้อ) มอบหมายให้คณะกรรมการบริหารนโยบายพลังงาน (กบง.) พิจารณาต่อไป
อย่างไรก็ตามได้มีการประเมินว่า 7 หุ้นโรงไฟฟ้าขยะ อาทิ บริษัท ซุปเปอร์ เอนเนอร์ยี คอร์เปอเรชั่น จํากัด (มหาชน) หรือ SUPER, บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE, บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC, บริษัท เบตเตอร์ เวิลด์ กรีน จำกัด (มหาชน) หรือ BWG, บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ,บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC และบริษัท เอสทีพี แอนด์ ไอ จำกัด (มหาชน) หรือ STPI  คาดจะเข้าร่วมประมูลหลังจากที่ประชุม กพช.มีมติเห็นชอบหลักการการรับซื้อไฟฟ้าและอัตรารับซื้อไฟฟ้าจากขยะอุตสาหกรรม ในรูปแบบ Feed-in Tariff (FiT) สำหรับปี 65 ปริมาณ 100 เมกะวัตต์
ส่วนราคาหุ้นบนกระดานปิด ณ วันที่ 22 มิ.ย. 2565 โดยบริษัท เบตเตอร์ เวิลด์ กรีน จำกัด (มหาชน) หรือ BWG  ปิดที่ระดับ 1.07 บาท บวก 0.14 บาท หรือเพิ่มขึ้น 15.05% ด้วยมูลค่าการซื้อขาย 193.38 ล้านบาท
ส่วนบริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC ปิดที่ระดับ 3.96 บาท บวก 0.20 บาท หรือเพิ่มขึ้น 5.32% ด้วยมูลค่าการซื้อขาย 112.07 ล้านบาท
ด้านบริษัท แอ๊บโซลูท คลีน เอ็นเนอร์จี้ จำกัด (มหาชน)  หรือ ACE ปิดที่ระดับ 2.68 บาท ลบไป 0.02 บาท หรือลงไป 0.74% ด้วยมูลค่าการซื้อขาย14.56 ล้านบาท
ขณะที่บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ปิดที่ระดับ 0.74 บาท ราคาหุ้นไม่เปลี่ยนแปลง ด้วยมูลค่าการซื้อขาย 212.99 ล้านบาท
ส่วนบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ปิดที่ระดับ 1.96 บาท ลบไป 0.06 บาท หรือลงไป 2.97% ด้วยมูลค่าการซื้อขาย 9.82 ล้านบาท
ด้านบริษัท เอสทีพี แอนด์ ไอ จำกัด (มหาชน) หรือ STPI ปิดที่ระดับ 3.94 บาท ลบไป 0.06 บาท หรือลงไป 1.50% ด้วยมูลค่าการซื้อขาย 6.41 ล้านบาท
ปิดท้ายบริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ปิดที่ระดับ 8.30บาท ลบไป 0.15 บาท หรือลงไป 1.78% ด้วยมูลค่าการซื้อขาย 0.83 ล้านบาท